stanford-oval/wikipedia huggingface dataset:
DemonLord
Diskografia > Albumit

Adventures In Hell Pt.1 (1999)
Helltrust (2002)
Hellforged (2006)
Diskografia > Muut

The Valley Of Life (demo, 1997)
Vengeance (demo, 1997)
Overture To The End (EP, 2001)
Aiheesta muualla

http://www.demonlord.tk/ (Arkistoitu – Internet Archive)
Eetu Lahti

| Eetu Lahti> Henkilötiedot |
| --- | --- |
Syntynyt: 16. kesäkuuta 1988 (ikä 36) Jyväskylä
Kansalaisuus:  Suomi
Uran tiedot
Lempinimi:  Edi
Pituus:  182 cm
Laji:  Telinevoimistelu
Seura:  Jyväskylän Voimistelijat -79
Valmentaja:  Mika Holopainen
Saavutukset
Ennätykset:  Permannon suomenmestari 2016
Eetu Lahti (s. 16. kesäkuuta 1988 Jyväskylä) on suomalainen telinevoimistelija, joka edustaa Jyväskylän Voimistelijat -79 -seuraa. Hänen vahvin telineensä on permanto, jolla hän on suomenmestari (2016). Lahti on elektroniikkainsinööri.
Lahti aloitti voimistelun 4-vuotiaana Jyväskylän Voimistelijoiden Tarzan-kerhossa. Hän on noussut SM-mitaleille sekä edustanut Suomen maajoukkuetta arvokilpailuissa sekä maailmancupin kilpailuissa.
Lahden valmentajana toimii Mika Holopainen, joka on valmentanut muun muassa Jani Tanskasta ja Sakari Vekkiä.
Lahti teki miesten sarjassa arvokisadebyytin Milanon EM-kilpailuissa vuonna 2009. Hän saavutti kilpailuissa joukkueen parhaat pisteet permannolta.
Lahti edusti Jyväskylän Ammattikorkeakoulua Venäjän Kazanissa käydyissä Universiadeissa vuonna 2013, jossa hän oli joukkueensa paras suorittaja permannolla. Maailmancup-kilpailuissa hän on parhaimmillaan saavuttanut 7. sijan hypyssä Mariborissa käydyssä osakilpailussa vuonna 2010.
Lahti kuuluu Suomen Voimisteluliiton Urheilijavaliokuntaan kaudella 2021-2025, jossa hän edustaa TeamGymiä.
Saavutukset

TeamGym European Championships 5. sija Mixed team
All Star Gymnast - Eetu Lahti valittiin historiallisesti ensimmäisenä suomalaisena voimistelijana Euroopan Mestaruuskilpailujen All Stars- joukkueeseen.
SM kultaa TeamGym mixed
SM 5. sija hyppy
SM 9. sija permanto
SM kultaa TeamGym mixed
SM-kultaa Team Gym mixed
SM 5. sija hypystä
SM 9. sija permannolta
Team Gym Euroopan mestaruuskilpailut 10.sija
SM 4.sija permannolta
SM-hopeaa hypystä
SM-kultaa Team Gym Mixed
SM-kultaa permannolta
SM-hopeaa hypystä
Unni & Haralds Trophy 2016 (Norja) pronssia hypystä
7th Hungarian Grand Prix Competiton Szombathely (Hungary) 9. sija hypystä, 22. sija permannolta
SM 4. sija hypyssä ja 6. sija Permannolla
6th Hungarian Grand Prix Competiton Szombathely (Hungary) 11. sija hypystä, 24. sija permannolta
SM-pronssia permannolta
Universiadi-edustus, jossa joukkueen paras sijoitus permannolla
Maailmancup Ostrava 14. sija permannolla
Mälar Cup (Ruotsi) Kultaa permannolta
Mälar Cup (Ruotsi) Hopeaa hypyssä
SM-pronssia permannolta
EM- ja Universiadi-kisapaikka, vakava loukkaantuminen viikko ennen kisoja
SM-hopeaa permannolta
SM-pronssia hypystä
Maailmancup Maribor 7. sija hypyssä
Maailmancup Maribor 10. sija permannolla
Maailmancup Osijek 12. sija permannolla
Pohjoismaiden-mestaruuskilpailujen pronssia hypystä
Maailmancup Cottbus 11. sija permannolla
SM-hopeaa hypyssä, SM 4. sija permannolla
Euroopan-mestaruuskilpailuissa permannon 39. sija (Suomen joukkueen paras)
Mälar Cup (Ruotsi) Hopeaa hypyssä
Nuorten Suomenmestaruuksia: alle 21-v. sarjassa permanto ja hyppy
Nuorten SM-pronssia: 6-ottelu, renkaat, nojapuut
Alle 18-v. sarjassa SM-kultaa permanto (2006)
Aiheesta muualla

http://www.jyvo.fi/lajit-hinnat/kilpatelinevoimistelu/muuta_materiaalia/videoita/eetu_lahti/ (Arkistoitu – Internet Archive)
https://www.youtube.com/watch?v=C9pIOf92Y5E&list=PLlKlntn3eBQwzxSH0Rv0wlMKrjPILzQQc
Diána Igaly

| Mitalit | Mitalit | Mitalit |  |
| --- | --- | --- | --- |
|  Diána Igaly vuonna 2017. |  Diána Igaly vuonna 2017. |  Diána Igaly vuonna 2017. |  |
Maa:  Unkari
Naisten ammunta
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | Skeet |  |
|  Pronssia | Sydney 2000 | Skeet |  |
Diána Igaly (31. tammikuuta 1965 Budapest – 8. huhtikuuta 2021 Budapest) oli unkarilainen ampuja, joka kilpaili skeetissä. Hän voitti Sydneyn olympialaisissa 2000 pronssia. Neljä vuotta myöhemmin Ateenassa 2004 hän voitti olympiakultaa hallitsevan mestarin, Azerbaidžanin Zemfira Meftaheddinovan jäätyä pronssille. Hän voitti myös maailmanmestaruuden vuonna 2002 ja Euroopan-mestaruuden 1983 ja 1991. Häntä valmensi hänen isänsä József Igaly. Unkarin ampumaliiton mukaan Diána Igalyn kuolinsyy oli koronavirus.
Dragan Džajić

| 0 | 1 | 2 |
| --- | --- | --- |

Henkilötiedot
Syntymäaika: 30. toukokuuta 1946
Syntymäpaikka: Ub, Jugoslavia
Pelipaikka: vasen laitalinkki
Lempinimi: Maaginen Dragan
Junioriseurat
: Jedinstvo
Seurat
| Vuodet | Seura | O (M) |
| 1962-1975 1975-1977 1977–1978 | Punainen tähti SC Bastia Punainen tähti | 590 (287) 80 (31) 25 (5) |
Maajoukkue
| 1968-1976 |  Jugoslavia | 85 (23) |
 Seurajoukkueuran tilastot kattavat vain kansalliset sarjat.
Dragan Džajić (s. 30. toukokuuta 1946 Ub, Jugoslavia) on serbialainen entinen jalkapalloilija, pelipaikaltaan vasen laita. Hän on yksi maansa kaikkien aikojen pelaajista. Tuolloisen Serbia ja Montenegron jalkapalloliitto nimesi hänet vuonna 2003 maan parhaaksi pelaajaksi viimeisen 50 vuoden ajalta UEFA:n kyselyssä.
Ura pelaajana

Pienessä Ubin kaupungissa Belgradin lähistöllä syntynyt Džajić aloitti uransa paikallisessa Jedinstvo-seurassa, mistä valmentja Miljan Miljanić löysi hänet 17-vuotiaana pääkaupungin suurseuraan Punaiseen tähteen vuonna 1962. Džajić pelasi aluksi vasempana laitapuolustajana, mutta löysi pian paikkansa hyökkäävämmässä roolissa. Hän pelasi joukkueessa kaikkiaan 13 vuoden ajan ja teki maaleja sekä syötteli kuuluisalla vasemmalla jalallaan annetuilla palloa taisteluparilleen Jovan Aćimovićia. Hän voitti seurassa viisi liigamestaruutta ja neljä kertaa cup-pokaalin. Vuosina 1975–1977  Džajić pelasi kaksi kautta Ranskan pääsarjassa Bastian joukkueessa, mutta palasi vielä yhden kauden ajaksi Punaiseen tähteen ennen lopettamistaan vuonna 1978.
Ura pelaajana > Maajoukkueura

Jugoslavian maajoukkueessa pelasi EM-kisoissa 1968, missä joukkue sijoittui hopealle ja Džajić voitti kahdella maalillaan lopputurnauksen maalikuninkuuden, ja 1976 (4. sija) sekä 1974 MM-turnauksessa. Kaikkiaan hän edusti maataan vuosina 1964–1979 85 ottelussa, joissa hän teki 23 maalia. Hän oli Jugoslavian eniten maaotteluita pelannut pelaaja ennen kuin Savo Milošević rikkoi hänen ennätyksensä vuonna 2004.
Pelaajauran jälkeen

Vanhemmalla iällä Džajić toimi Punaisessa tähdessä aluksi urheilutoimenjohtajana, jonka ajan suurin hetki oli Euroopan Cupin voitto kaudella 1990/91. Vuosina 1998-2004 hän toimi seuran puheenjohtanaa.
Saavutukset pelaajana

Jugoslavian mestaruus 1964, 1968, 1969, 1970 ja 1973
Jugoslavian cupin voitto 1964, 1968, 1970 ja 1971
EM-hopeaa 1968
Diáporos

Diáporoksen saari.
| --- | --- |
Sijainti:  40°12′53″N, 23°46′57″E, Sithonía Chalkidikí, Keski-Makedonia Kreikka
Merialue:  Egeanmeri, Välimeri
Pinta-ala:  3,2 km²
| --- | --- |
Asukasluku:  2
muokkaa - muokkaa wikitekstiä - muokkaa Wikidataa
Diáporos (kreik. Διάπορος) on pieni Kreikan saari, joka sijaitsee Singitikóslahdessa Sithonían niemen itärannikolla Fterotín kylän edustalla. Saaren pinta-ala on 3,2 neliökilometriä ja asukasluku 2 (vuonna 2011). Hallinnollisesti Diáporos kuuluu Sithonían kuntaan, Chalkidikín alueyksikköön ja Keski-Makedonian alueeseen. Se on osa Ágios Nikólaoksen kyläyhdyskuntaa.
Ed Harcourt

Ed Harcourt vuonna 2007.
Ed Harcourt (s. 15. elokuuta 1977) on brittiläinen laulaja-lauluntekijä. Hänen ensilevynsä nimi oli Here Be Monsters. Harcourt on julkaissut seitsemän albumia, kolmetoista singleä ja kaksi EP-levyä.
Nick Cave on Harcourtin vaikuttaja.
Einar Beyron

| Einar Beyron |
| --- | --- |
 Beyron pukeutuneena Turandot-oopperaa varten Scenen-lehden kannessa 1928.
Henkilötiedot
Syntynyt: 1901
Kuollut: 1979 (77–78 vuotta)
Kansalaisuus:  ruotsalainen
Ammatti:  laulaja
Puoliso:  Brita Hertzberg (vih. 1932)
Muusikko
Tyylilajit:  ooppera
  [ Muokkaa Wikidatassa ] [ ohje ]  
Einar Beyron (1901–1979) oli ruotsalainen oopperalaulaja (tenori). Hän aloitti uransa Göteborgin Stora Teaternissa ja siirtyi vuonna 1924 Kuninkaalliseen oopperaan. Vuonna 1942 hänet nimettiin hovilaulajaksi.
Aiheesta muualla

Kuvia tai muita tiedostoja aiheesta Einar Beyron Wikimedia Commonsissa
Eino J. Aro

Eino Johannes Aro (17. lokakuuta 1909 Joensuu – 2. syyskuuta 1998 Pyhäselkä) oli suomalainen metsänhoitaja ja yritysjohtaja, joka sai kauppaneuvoksen arvonimen.
Aron vanhemmat olivat maanviljelijä Juho Aro ja Anna Riitta Anttilainen ja puoliso vuodesta 1936 Astrid Annikki Schmidt. Aro tuli ylioppilaaksi Joensuun lyseosta 1929 ja valmistui metsänhoitajaksi 1933. Hän oli Enso-Gutzeitin ylimääräinen metsänhoitaja Joensuun piirissä 1933, G. A. Serlachius Ab:n Mäntän-Ähtärin piirin metsänhoitaja 1933–1936, Oy H. Saastamoinen Ltd:n metsäpäällikkö Kuopiossa 1936–1944 ja apulaisjohtaja 1942–1944, Repola-Viipuri Oy:n toimitusjohtaja Joensuussa 1944–1951 ja Rauma-Repolan johtaja 1952–1969, varatoimitusjohtaja 1970–1973, hallituksen jäsen 1973–1976 ja hallintoneuvoston jäsen vuodesta 1973. Rautatiehallituksen puutavaratoimiston piirimetsänhoitajana Kuopiossa Aro toimi 1940–1941. Hänellä oli myös lukuisia luottamus- ja asiantuntijatehtäviä. Sotilasarvoltaan Aro oli reservin majuri. Hän sai kauppaneuvoksen arvonimen 1963.
EA Sports UFC 3

| EA Sports UFC 3 |
| --- | --- |

Kehittäjä:  EA Canada
Julkaisija:  Electronic Arts
Pelisarja:  EA Sports UFC
Pelimoottori:  Ignite
Julkaistu:   2. helmikuuta 2018
Lajityyppi:  Urheilupeli
Pelimuoto:  Yksinpeli, moninpeli
Ikäluokitus:  PEGI: 16
Alusta:  PlayStation 4, Xbox One
Lisää peliartikkeleitaVideopelien teemasivulla
Infobox OK   : 
EA Sports UFC 3 on EA Canadan kehittämä vuonna 2018 julkaistu vapaaotteluaiheinen urheilupeli. Se on jatkoa EA Sports UFC 2:lle ja peli julkaistiin Xbox One:lle ja PlayStation 4:lle. Kansikuvaan valittiin Conor McGregor.
Pelattavuus

Pelin suurin muutos edellisiin osiin oli uratilan muutos, joka keskittyi pelaajan luoman ottelijan menestyksen saavuttamiseen kohti kaikkien aikojen parasta vapaaottelijaa. Pelaaja ottelee ensin UFC:n ulkopuolella, minkä jälkeen hän saa menestyksen myötä sopimuksen organisaatioon. Ennen otteluita pelaaja voi määrittää aikataulun johon sisältyvät harjoittelut, sekä eri mediatapahtumat ja promot, joihin hän voi oman mielensä mukaan ottaa osaa. Tämä kasvattaa ottelijan hypeä, kannattajien määrää ja rahaa.
Pelitiloihin tuotiin uutena turnausmuoto, jonka pelaaja voi muokata haluamiinsa sääntöihin. Turnaus voidaan käydä esimerkiksi vapaaottelusääntöjen lisäksi pelkästään pystyotteluna tai lukkopainina.
Ottelijoiden käyttäytymistä kehitettiin realistisemmaksi RPM Tech -pelimoottorilla, jonka myötä usealla ottelijalla on omanlainen ottelutyyli ja liikkeet.
Dyyniketo-orvokki

| Dyyniketo-orvokki |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Lahko::  Malpighiales
Heimo::  Orvokkikasvit Violaceae
Alaheimo::  Violoideae
Suku::  Orvokit Viola
Laji::  tricolor
Alalaji::  curtisii  (E.Forst.) Syme
Synonyymit
 Viola tricolor var. maritima K.G.Hagen  
Katso myös
   Dyyniketo-orvokki Wikispeciesissä   Dyyniketo-orvokki Commonsissa 
Infobox OKNimi-testi OK: 
Dyyniketo-orvokki (Viola tricolor subsp. curtisii, syn. V. tricolor var. maritima) on keto-orvokin merenrannoilla kasvava alalaji tai muunnos.
Dyyniketo-orvokki on juurakollinen ja lähes aina monivuotinen, kun puolestaan keto-orvokin nimialalaji kallioketo-orvokki (subsp. tricolor) on korkeintaan kaksivuotinen ja ohutjuurinen. Varsi on rento ja runsaasti haarova. Lehdet ovat kapeat ja mehevät. Dyyniketo-orvokin kukat ovat pienemmät kuin kallioketo-orvokilla, kooltaan 1,5 senttimetriä. Väriltään kukat ovat vaaleansiniset–tummanvioletit, verrattuna kallioketo-orvokin kirjavampiin usein kolmivärisiin kukkiin.
Suomessa dyyniketo-orvokki kasvaa harvinaisena merenrantahietikoilla. Sitä on tavattu itäiseltä Suomenlahdelta Merenkurkun korkeudelle.
Aiheesta muualla

Kasviatlas: Dyyniketo-orvokin levinneisyys Suomessa.
Erotussuppilo

Öljyä (pinnalla) ja värjättyä vettä erotussuppilossa.
Erotussuppilo on laboratorioväline, jolla voidaan erottaa kaksi toisiinsa liukenematonta liuosta toisistaan. Nesteet eroavat päällekkäisiksi kerroksiksi ja tiheämpi liuos asettuu suppilon pohjalle ja se voidaan hanan kautta laskea ensin ulos.
Erotussuppilossa on irroitettava hana, korkki ja yleensä tiivisteet. Erotussuppilot ovat yleensä borosilikaattilasia, jossa lämpölaajenemiskerroin on pieni, ja sillä voi tällöin käsitellä kuumiakin aineita. Erotussuppilo kiinnitetään yleensä kouralla statiiviin.
Femforce

Femforce oli yhdysvaltalaisen naispuolisia supersankareita käsittelevä kustannusyhtiö AC Comicsin sarjakuvalehti. Bill Black ja Mark Heike tekivät lehden ensimmäisen Femforce Special -numeron vuonna 1984.
Femforce kokosi yhteen lakkautettuja ja nostalgisia supersankarihahmoja: Miss Victory (Holyoke), Blue Blueteer/Nightveil (ent. Phantom Lady), Rio Rita (Fiction House), Tara (monien 1940–1950-luvun viidakkoaiheisten naishahmojen inspiroima ympäristönsuojelija), Miss Masque (Nedor), Buckaroo Betty (uusi hahmo, Haunted Horsemanin tytär, uusi versio MU:n Ghost Riderista) ja useita muita hahmoja.
EA Sports WRC

| WRC |
| --- | --- |

Kehittäjä:  Codemasters
Julkaisija:  EA Sports
Jakelija:  PlayStation Store, Microsoft Store, Steam ja Epic Games Store
Pelisarja:  World Rally Championship
Pelimoottori:  Unreal Engine
Julkaistu:  3. marraskuuta 2023
Lajityyppi:  Ajopeli
Pelimuoto:  Yksinpeli moninpeli
Alusta:  Microsoft Windows PlayStation 5 Xbox Series X/S
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK  : 
EA Sports WRC (lyhyesti WRC) on Codemastersin kehittämä ajopeli. Unreal Engine -pelimoottorilla rakennettu EA Sports WRC on EA:n ensimmäinen rallin maailmanmestaruussarjan virallisella lisenssillä varustettu peli. Peli julkaistiin Microsoft Windows-, PlayStation 5- ja Xbox Series X/S -alustoille 3. marraskuuta 2023.
Pelaaminen

EA Sports WRC sisältää 18 virallista sijaintia rallin maailmanmestaruussarjasta, sekä yli 600 kilometriä tietä sora-, asfaltti- ja lumipinnalla. Codemastersin kehittämän pelin uudistuksia on oman ralliauton rakennukseen kannustava Builder-tila, sekä Dynamic Handling System, joka tarjoaa entistä realistisemman rallikokemuksen. Pelaajilla on mahdollisuus valita 10 nykyistä WRC, WRC2 ja Junior WRC -autoa, sekä 68 ikonista ralliautoa 60 vuoden ajalta.
Kehitys ja julkaisu

F1-pelisarjan kehittäjä Codemasters kehitti ensimmäisen WRC-videopelinsä saatuaan lisenssin takaisin vuonna 2020. Codemastersin viimeinen WRC-lisenssillä varustettu peli oli vuonna 2002 julkaistu Colin McRae Rally 3, joka sisälsi rallin maailmanmestaruussarjasta kauden 2002.  EA Sports WRC -peli paljastettiin 5. syyskuuta 2023.
Vastaanotto

EA Sports WRC sai respawn.fi arvostelussa arvosanaksi 4,5/5. Grafiikoita on kehuttu erinomaiseksi ja sivustolla kerrotaan, että ajotuntuma on pykälää parempi, kuin Dirt Rally 2.0 pelissä.
»EA Sports WRC on juuri sitä, mitä aidon lisenssin WRC-peliltä odotettiin Codemastersin ilmoitettua lisenssin hankkimisesta. Se vastaa lähes täydellisesti odotuksiin ja tarjoaa paikoitellen jopa odotettua enemmän.» 
(Respawnin arvostelija Kristian Eloluoto)
Gamereactor -sivusto on antanut arvosanaksi 8/10. Arvosteluja keräävä Metacritic -sivustossa peli on saanut kriitikoilta 83/100 ja yleisöltä 7.1/10 pistettä.
Aiheesta muualla

Virallinen sivusto (englanniksi)
Ennakkoartikkeli pelistä (suomeksi)
Dyynivasuheinä

| Dyynivasuheinä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Chloridoideae
Tribus::  Cynodonteae
Suku::  Vasuheinät Muhlenbergia
Alasuku::  Trichochloa
Sektio::  Podosemum
Laji::  sericea
Kaksiosainen nimi
 Muhlenbergia sericea  (Michx.) P.M.Peterson 
Synonyymit
 Muhlenbergia capillaris var. filipes (M.A.Curtis) Chapm. ex Beal  Muhlenbergia filipes M.A.Curtis 
Katso myös
   Dyynivasuheinä Wikispeciesissä   Dyynivasuheinä Commonsissa 
Infobox OKNimi-testi OK: 
Dyynivasuheinä (Muhlenbergia sericea) on heinäkasvien (Poaceae) heimoon, vasuheinien (Muhlenbergia) sukuun kuuluva kasvilaji. Dyynivasuheinä muistuttaa paljolti Muhlenbergia capillaris -lajia, jonka muunnokseksi dyynivasuheinä on myös joskus luokiteltu. Dyynivasuheinä ja Muhlenbergia capillaris eroavat kuitenkin toisistaan sisäkaleiden otien ja ulkohelpeiden vihneiden pituuden sekä kasvupaikkojen ja levinneisyysalueen laajuuden perusteella.
Dyynivasuheinä on monivuotinen ja mätästävä heinälaji. Sen tunnusmerkkejä ovat pitkät lehtilavat, pitkäotaiset sisäkaleet sekä pitkävihneiset ulkohelpeet. Dyynivasuheinän lehtilapojen pituus voi olla 35–100 cm. Sisäkaleissa olevat odat ovat 2–25 mm pitkiä ja ulkohelpeissä olevat vihneet 8–35 mm pitkiä. Dyynivasuheinän odat ja vihneet ovat pidempiä kuin Muhlenbergia capillaris -lajilla.
Dyynivasuheinä kasvaa luonnossa Yhdysvaltojen kaakkoisrannikolla Teksasista Pohjois-Carolinaan. Dyynivasuheinää tavataan rannikon edustan saarilla sekä rannikon metsiköissä.
Aiheesta muualla

Integrated Taxonomic Information System (ITIS): Muhlenbergia sericea (englanniksi)
Global Biodiversity Information Facility (GBIF): Muhlenbergia sericea (englanniksi)
Flora of North America: Muhlenbergia sericea (englanniksi)
Feminisointi

Feminisoitu mies talutushihnassa
Feminisaatio tai ”pakotettu” feminisaatio (engl. feminization) viittaa seksuaaliseen fantasiaan, aktiin tai elämäntapaan, jossa miespuolinen henkilö omaksuu tai pakotetaan omaksumaan alistuvan naisen rooli. Tämä voi ilmetä naiseksi pukeutumisena (transvestisuus), naisellisena käyttäytymisenä tai naisen roolin omaksumisena seksuaalisessa aktissa. Yleensä feminisaatioon liittyy jonkun asteinen pakottaminen ja vastentahtoisuus vaikkakin vain roolin sisällä. Elämäntapana feminisoitu mies elää jatkuvasti naisena, jolloin mies omaksuu pysyvästi naisen roolin. Feminisaatio voidaan laskea osaksi BDSM-fetissiä ja sadomasokismia, koska seksuaalinen fantasiaan liittyy pakottaminen, vastentahtoinen alistaminen ja rangaistukset. Aisankannattamisfetissiin voi myös liittyä feminisointi.
Feminisoitu mies on yleensä hypernaisellisesti pukeutunut (transvestisuus), johon voi kuulua esimerkiksi selkeästi naisen asu, naisellinen hame, korsetti, korkeat kengät, kynsilakka tai räikeä huulipuna. Tyypillisiä feminisoidun miehen asuja ovat koulutytön asu, prinsessa tai kotiapulainen (esim. esiliina). Myös käytös, puhetapa, eleet, asennot jne. voivat olla korostetun naisellisia. Koska feminisaatioon yleensä liittyy roolin sisäinen pakottaminen ja vastentahtoisuus, tapoja, asentoja, naisellista puhetapaa jne. täytyy usein opetella rangaistusten uhalla.
Pakotettuun feminisaatioon voi myös liittyvä perinteisen naisen seksuaalinen rooli, jossa mies joutuu olemaan passiivinen osapuoli anaaliseksissä joko strap-on dildolla (naiselta) tai ”pakotettuna” ja alistettuna miehiltä. Feminisoitu voi myös joutua pitämään anaalitappi. Seksuaaliseen fantasiaan kuuluu rooliin opettelu, joka voi tarkoittaa yhä isompien tulppien käyttöä. Myös oraaliseksi vastaanottavana osapuolena kuuluu feminisointiin.
Feminisaatioon kuuluu usein olennaisesti miehisen seksuaalisuuden ja orgasmin hallinta. Feminisoidulla miehellä onkin tyypillisesti siveysvyö, joka voidaan avata vain tiettyjä erityistapauksia varten hallitsevan osapuolen (esim. dominan) luvalla. Miehen orgasmia voidaan rajoittaa lypsämällä häntä anaalistimulaation avulla. Päämääränä voi olla, että feminisoitu mies saavuttaa orgasmin vain anaaliyhdynnän avulla.
Feminisaatiossa usein miestä kutsutaan tytöksi ja hänelle voidaan antaa naisen nimi. Hyvin käyttäytynyttä tyttöä voidaan kehua kiltiksi tytöksi ja huonosti käyttäytyvää kutsutaan tyypillisesti negatiivisilla termeillä (narttu, huora, lutka, pimppi jne.).
Kotiapulaiseksi puettu mies.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Feminization (activity)
EUMETSAT

EUMETSAT:n logo
EUMETSAT:n jäsenvaltiot. Liitännäisjäsenet vaaleanvihreällä.
Järjestön pääkonttori Darmstadtissa
EUMETSAT on Euroopan sääsatelliittijärjestö, joka on perustettu 19. kesäkuuta 1986. Siihen kuuluu 26 jäsenmaata ja viisi liitännäisjäsentä.
Eumetsatin pääkonttori on Darmstadtissa Saksassa. Siellä otetaan vastaan satelliittien mittausdata, ohjataan satelliittien toimintaa ja analysoidaan dataa.
Eumetsat tuottaa jäsenilleen reaaliaikaisia sääsatelliittikuvia ja mahdollisuuksia osallistua satelliittien keräämän tiedon sovellusohjelmiin. Suomesta Ilmatieteen laitos johtaa järjestön otsoniohjelmaa ja on mukana sen ilmasto-ohjelman toteuttamisessa.
Historia

Organisaatio sai alkunsa ESA:n Meteosat-satelliitista, joka laukaistiin vuonna 1977. Sen jälkeen eri valtiot neuvottelivat 1981 ja 1983 ja sopivat sääsatelliittiorganisaation pystyttämisestä. Euroopan sääsatelliittijärjestön toiminnan käynnisti 1986 pieni sihteeristö. Tammikuussa 1987 järjestö otti operoitavakseen Meteosat-satelliitit. 1991 se alkoi suunnitella seuraavan sukupolven sääsatelliittia, jonka nimi on Meteosat Second Generation (MSG). ESA tuki sen toimintaa vuoteen 1995 asti.
1990-luvulla alettiin suunnitella Eumetsat Polar System eli EPS-järjestelmää. Se on EUMETSAT:n ja Yhdysvaltojen National Oceanic and Atmospheric Administrationin (NOAA) yhteinen ohjelma, jossa kerätään säätietoa naparadoilla lentävillä satelliiteilla. Eurooppalaiset satelliitit ylittävät päiväntasaajan 9.30 UTC ja Yhdysvaltain (NOAA:n ja asevoimien) sääsatelliitit iltapäivällä. Näin saadaan ajallisesti kattavasti säätietoa koko maailmasta.
Jäsenmaat

Jäsenmaita ovat Alankomaat, Belgia, Espanja, Irlanti, Iso-Britannia, Italia, Itävalta, Kreikka, Kroatia, Luxemburg, Norja, Portugali, Puola, Ranska, Romania, Ruotsi, Saksa, Slovakia, Slovenia, Sveitsi, Suomi, Tanska, Tšekki, Turkki ja Unkari. Jäsenmaat rahoittavat järjestön toimintaa ja ovat myös sen toiminnan päähyödyntäjiä. Liitännäisjäseniä ovat Bulgaria, Islanti, Liettua, Serbia ja Viro. Liitännäisjäsenet maksavat puolet vähemmän jäsenmaksua kuin varsinaiset jäsenet.
Organisaatio

Järjestön toimintaa johtaa hallintoneuvosto, joka kokoontuu vähintään kaksi kertaa vuodessa päättämään järjestön päälinjauksista ja rahoitustasosta. Suomea edustaa Ilmatieteen laitoksen pääjohtaja Petteri Taalas, joka on kesästä 2010 alkaen kolmen vuoden ajan hallintoneuvoston puheenjohtaja .
Hallintoneuvostoa tukevat työryhmät ovat:
Policy Advisory Committee (PAC)
Scientific and Technical Group (STG), vuonna 2010 puheenjohtajana Pirkko Pylkkö Ilmatieteen laitokselta.
Administrative and Finance Group (AFG)
Working Group on Data and Policy (WGP).
Suomella on edustaja kaikissa työryhmissä PAC:tä lukuun ottamatta.
Satelliitit

Järjestö toimii satelliittiensa kehityksessä yhteistyössä Euroopan avaruusjärjestön kanssa. ESA on kehittänyt sen satelliitit.
Meteosat, EUMETSATin ensimmäisen sukupolven geostationaarisen kiertoradan sääsatelliitit
Meteosat, 1. laukaistiin vuonna 1977
Meteosat 8, käyttö päättyi 15.4.2011.
MSG, toisen sukupolven geostationaarisen kiertoradan sääsatelliitit
Meteosat Third Generation, kolmannen sukupolven geostationaarisen kiertoradan sääsatelliitit
METOP, polaariradan sääsatellittiperhe
Jason-2
Aiheesta muualla

Kuvia tai muita tiedostoja aiheesta EUMETSAT Wikimedia Commonsissa
Eumetsat
Ensimmäisen sukupolven Meteosat-satelliitti.